এই প্রস্তাবের খবর প্রকাশ হওয়ার দিন মানবাধিকার কর্মী সুলতানা কামাল প্রস্তাব উত্থাপনকারীদের ধিক্কার জানিয়েছেন। সোমবার রাজধানীতে গণজাগরণ মঞ্চের প্রতিষ্ঠাবার্ষিকীর আয়োজনে তিনি বলেন, ‘আমরা যখন স্বাধীনতার ৫০ বছর পূর্তি করতে যাচ্ছি, তখন শুনতে হচ্ছে মন্ত্রীরা তাদের জন্য সড়কে আলাদা লেইন চান। মুক্তিযুদ্ধ করে স্বাধীন হওয়া বাংলাদেশে যদি তাদের মনে এমন চিত্র থেকে থাকে, তাহলে তাদেরকে ধিক্কার জানাই।’